Publication: Magyar Közlöny
Issue: MK-2002-56 (Year: 2002, Number: 56)
Era: 1990-2004
Section: A 14/1994. (IX. 15.) NM rendelet melléklete 1. sorszám
Paragraph Index: 22

2. A munkaterület rövid, jellemzõ leírása Az ápoló az ápolást nyújtó munkacsoport tagja. Tevékenysége során elvégzi a rábízott beteg és családja ápolásával kapcsolatos ápolási feladatokat. Ezen belül segíti a különbözõ életkorú beteg/egészséges embert fiziológiás és magasabb rendû szükségleteinek kielégítésében. Közremûködik az egészség megõrzésében, az egészséges életmód kialakításában. A beteg állapotának és igényeinek megfelelõen segítséget nyújt a mozgásban, pihenésben, táplálkozásban, higiénében, a kiválasztási funkciók, megfelelõ testhõmérséklet megtartásában és az oxigénszükséglet biztosításában. Szakápolási feladatokat lát el a különbözõ szervrendszerek betegségeiben szenvedõ betegek körében. Munkája során alkalmazza a fiziológiai, kórélettani és klinikai ismereteit. Megfigyeli és értelmezi a beteg tüneteit. Munkája során kapcsolatot tart a beteggel, hozzátartozókkal és az ápolási csoport tagjaival. Tevékenységét az ápolási folyamat, az ápoláslélektan és ápolásetika alapelvei szerint szervezi. A rábízott betegek ápolására ápolási tervet készít. Vezeti a munkájával kapcsolatos ápolási dokumentációt. Készenlétben tartja az ápolást segítõ eszközöket, textíliákat, kötszereket. Biztonságos ápolási környezetet teremt, kezeli a fertõzõ anyagokat, eszközöket. Írásos orvosi elrendelésre elvégzi a gyógyszereléssel kapcsolatos feladatokat a szájon át, bõrön át, nyálkahártyán át adható gyógyszerek vonatkozásában, valamint subcutan, intracutan, intramuscularis injekciót ad, segít az orvosnak az intravénás injekció beadásánál. Elõkészíti az eszközöket infúziós és transzfúziós terápiához, írásos orvosi elrendelésre elvégzi az infúzió bekötését. Felkészíti a beteget a különbözõ diagnosztikus és terápiás beavatkozásokhoz. Elõkészíti a szükséges eszközöket a különbözõ eszközös és laboratóriumi vizsgálatokhoz, valamint a diagnosztikus és terápiás beavatkozásokhoz. Segédkezik a laboratóriumi és eszközös vizsgálatok kivitelezésében. Elvégzi a kompetencia körébe tartozó diagnosztikus és terápiás beavatkozásokat. Szükség esetén elsõsegélyt nyújt. Végzi a haldoklóval kapcsolatos ápolási teendõket, a halott körüli teendõket ellátja. Alkalmazza az orvosi szakkifejezéseket szóban és írásban. Informatikai és információközlõ eszközöket használ. Prevenciós és rehabilitációs feladatokat lát el. 2002/56. szám Végzi a különbözõ életkorú emberek gondozását. Részt vesz a beteg és a hozzátartozó betegségmegelõzésre, egészségfejlesztésre és az ápolási feladatokkal kapcsolatos ismeretekre vonatkozó oktatásában. A beteg és a hozzátartozó részére megfelelõ tájékoztatást ad a kompetencia szintnek megfelelõen. Folyamatosan fejleszti ismereteit. Munkavégzése során betartja a tûz- és balesetvédelmi szabályokat. A munkavégzés területei:

Source: https://magyarkozlony.hu/hivatalos-lapok/dba8ce9352297dfdcec41335f11f36258f3697f9/dokumentumok/892de364c4e8d1d3a8569aef31f874526210ef56/letoltes